als_Latn dik_Latn sag_Latn
Kur një njeri i shkakton tjetrit një dëm fizik, dhe një dëm të tillë që sjell vdekjen e viktimës, këtë ne e quajmë vrasje; në qoftë se vrasësi e dinte që më parë se ky dëm do të ishte vdekjeprurës, veprimin e tij ne e quajmë vrasje me paramendim. Por kur shoqëria (këtu kam parasysh atë pjesë të shoqërisë që ka pushtetin) vë qindra proletarë në një gjendje të tillë që ata janë të dënuar patjetër me një vdekje të parakohshme e jo të natyrshme, me një vdekje po aq të keqe sa vdekja nga shpata ose nga plumbi; kur shoqëria u heq mijëra anëtarëve të vet mjetet e nevojshme të jetesës, i vë ata në kushte në të cilat nuk munden të jetojnë; kur ajo me dorën e fortë të ligjit i mban ata në këto kushte derisa t’u vijë vdekja, si pasojë e pashmangshme; kur ajo e di, e di për bukuri, se mijëra njerëz duhet të bien viktima të kushteve të tilla, dhe megjithatë këto kushte nuk i zhduk, – edhe kjo është një vrasje, njëlloj si vrasja që kryhet nga një individ i veçantë, por vetëm se një vrasje e maskuar, e pabesë, nga e cila asnjeri s’mund të ruhet, e cila nuk i ngjan vrasjes, sepse askush nuk e sheh vrasësin, sepse vdekja e viktimës duket si një vdekje e natyrshme, sepse kjo nuk është aq një mëkat veprimi, sa një mëkat tolerimi. Megjithatë është një vrasje.
– Fridrih Engels
als_Latn sot_Latn